El K-CDC ha publicat els resultats de la recerca de 285 casos amb una PCR positiva pel SARS-CoV-2 després de la millora clínica + 2 PCR negatives.
La repetició de la PCR es va fer en gairebé el 40 % per l'aparició de símptomes (només se'n descriuen símptomes lleus).
No es va trobar cap evidència que aquests pacients fossin infectius: en gairebé el 90 % dels casos que es va efectuar una càrrega viral aquesta va ser molt baixa (més de 30 cicles), tots els cultius desenvolupats van ser negatius i no es va poder identificar cap cas secundari entre els contactes.
Aquests resultats confirmen les observacions prèvies: que la positivitat de la PCR no necessàriament significa infectivitat, i que en pacients de la COVID-19 la presència de símptomes juntament amb la quantificació de la quantitat de virus en les mostres respiratòries (càrrega viral) orienten millor a definir el període a partir del qual no hi ha infectivitat, encara que hi hagi detecció del genoma viral per PCR.
La detecció d'RNA viral pot prolongar-se molt en el temps en el límit baix de la prova de detecció per PCR, la qual cosa origina el fenomen de "negativització amb posterior positivització".
La presència d'anticossos neutralitzadors en una part dels casos d'aquesta sèrie juntament amb la resta de les dades presentades, suggereix que no va haver-hi reinfecció en aquests pacients.
La clínica persistent o el curs clínic en fases de millora-empitjorament estan encara per descriure en aquesta malaltia.
A partir d'aquests resultats, el K-CDC ha modificat el seu protocol, en el qual no es practicarà PCR als pacients donats d'alta encara que desenvolupin símptomes 14 dies després de la negativització, i tampoc no se'ls recomanarà l'aïllament domiciliari de catorze dies posterior a l'alta.
D'un total de 285 casos amb PCR positiva després de la millora clínica i la negativització de la PCR (dues mostres separades 24 hores), 126 (44,7 %) van presentar símptomes.
L'informe no detalla quin tipus de símptomes van tenir exactament (s'esmenten símptomes lleus com a tos o mal de coll).
En 107 casos (37,5 %) la PCR es va repetir precisament per l'autoreferència d'aquests símptomes.
La mitjana de dies des de l'inici de símptomes fins que es presenti un test positiu després de l'alta va ser de 44,9 (rang de 8-82 dies) (vegeu el gràfic), i la mitjana de dies des de l'alta fins al test positiu va ser de 14,3 (rang d'1 a 37 dies).
Es van identificar un total de 790 contactes (351 contactes familiars i 439 d'un altre tipus), dels quals 27 van presentar RT-PCR positiva per al SARS-CoV-2, però només tres d'aquests eren nous casos, que a més referien contacte amb grups religiosos on va hi va haver un brot de la COVID-19 o eren familiars d'algun cas confirmat.
En 93 casos es va determinar la presència d'altres vuit virus respiratoris, en què tres van resultar positius (dos adenovirus i un bocavirus), i en el 89,5 % d'aquests casos la càrrega viral detectada va ser molt baixa (inferior a 30 cicles).
En 23 casos en els quals es disposava de dues mostres de sèrum, es va dur a terme la determinació d'anticossos neutralitzadors que va resultar positiva en 96 % dels casos.
Arran d'aquestes observacions, el K-CDC ha produït canvis en el protocol de maneig dels casos després de l'alta, recollits en la taula següent:
Maneig de casos confirmats després de l'alta*
14 dies d'autoaïllament després de l'aïllament
PCR si hi ha símptomes en els 14 dies posteriors a l'aïllament
Maneig de casos que presenten PCR positiva després de l'alta
Maneig com a casos confirmats (aïllament)
Investigació de casos amb PCR positiva després de l'alta
*criteris per a l'alta: millora clínica + 2 PCR negatives separades per 24 hores.
A més, es canvia la nomenclatura dels casos que resulten positius després de l'alta.
Passen de denominar-se casos re-positius a PCR redetectada després d'alta postaïllament.